Kar boste videli, bo morda nevarno, nezakonito, neetično,
malenkostno, zgrešeno, nemoralno in zagotovo neumno.
A hkrati vse resnično. Recimo.
Prvič sem bil v parku Everglades.
Slišal sem zgodbe o mističnem bitju, ki tam živi.
Nisem verjel vanj, a potem sem ga zaslišal.
Poskušal sem pobegniti...
A me je našel.
Gledala sva se iz oči v oči.
Ugotovil sem, da nimam ničesar,
s čimer bi ga lahko odgnal, samo nožek z bencinske.
TO JE FLORIDA, STARI.
Sem Travis. Živim v Sarasoti na Floridi.
Preprost delavec sem. Delam, da preživim.
V bistvu sem iz Atlante v Georgii.
V Florido sem se preselil okoli leta 2017.
Nekaj me je privabilo, kot da je to moj pravi dom.
Ne vem, morda je barva vode,
a vedno sem imel občutek, da bi se moral roditi tukaj.
Na Floridi je vsekakor težko spoznati nove ljudi.
Približno 80 % prebivalstva je starejšega od 60 let.
Težko spoznaš vrstnike.
Edini kraj, kjer sem lahko spoznal ljudi,
so bili bari.
Piješ, da se družiš, in družiš se, da piješ.
Živjo! Na zdravje!
Znajdeš v začaranem krogu in vidiš ogromno ljudi,
ki so v slepi ulici. Nočeš končati kot oni.
V Floridi nimaš kaj početi,
če ne piješ.
Zato sem hotel preizkusiti "trezni bar" Manna Tea.
Naj bi imel sproščeno surfersko vzdušje.
Lahko si spoznaval ljudi, ne da bi moral ves čas piti.
In tako sem spoznal Romana.
Malce ga vleče na retro.
Tih je in skrivnosten.
Živjo, jaz sem Roman.
Ne vem, ali samo zato, ker je vodnar...
-Vodnar sem. -...ali pač je takšen.
Kombuča?
Takoj sem imel občutek:
"Mislim, da bova gotovo prijatelja."
-Mislim... -Da bova gotovo prijatelja.
-Vzel si mi besede... -Iz ust.
-Ja. -To počnem.
In potem sva se nekako povezala.
Najljubše kadilo?
-Nag champa -...champa.
Najljubša lunina faza?
-Naraščajoči krajec. -...krajec.
Hudiča.
Od tam naprej je pogovor kar stekel.
Tvoja najljubša čakra?
-Srce. -Moja tudi!
-Misliš, da rastline znajo govoriti? -Stari, ne da mislim. Slišim jih.
Nehaj me zafrkavati.
Zbližala sva se zaradi najine ljubezni do rastlin.
-Kaj meniš o fikusih? -Podcenjeni so.
Zelišča.
-Najljubši čaj? -Reiši čaga.
-Z malo lokalnega medu! -Lokalnega medu!
Gobice.
Poglej to.
Stari.
Roman nekajkrat na leto organizira izlete
v Big Cypress, kjer iščejo bitje Skunk Ape.
Skunk Ape?
Res obstaja.
Skunk Ape je gorila iz močvirja,
nekakšen Bigfoot Evergladesov.
Živi v močvirju in smrdi kot dihur.
Kot smrdljiv Bigfoot...
Tako pravijo domačini.
Pravijo, da je velik, kosmat in strašen.
Gorila iz Evergladesov.
LOV NA SKUNK APE
Iskanje stare legende južne Floride,
močvirska pošast je spet v modi.
ODDELEK ZA PARKE
Je resničen ali potegavščina?
Verjamem, da je Skunk Ape posrednik med nami in nadnaravnim, Bogom,
vez do naših prvinskih nagonov in smisla življenja.
RAZISKOVALEC BIGFOOTA
Sem Connor Flynn in raziskujem Bigfoota.
Na Florido sem prišel posebej zato, da bi ulovil bitje Skunk Ape.
SEDEŽ LOVCEV EKO TURISTI
URADNI SEDEŽ OCHOPEE, FLORIDA
Če jih nameravate loviti,
potem iščete to.
Štiri prste ima.
Niso tako veliki kot Bigfoot.
Namesto 350 kilogramov, jih imajo samo okoli 180.
DAVE VODILNI RAZISKOVALEC
Sem Dave Shealy, glavni raziskovalec tega centra.
Moja družina se je okoli leta 1890 preselila v Everglades.
Ko sem bil majhen, so ljudje govorili o Skunk Ape.
SKUNK APE JE RESNIČEN
Ko sem imel deset let,
sem bil na lovu z bratom Jackom in sva ga videla.
Približno sto metrov stran je hodil čez odprto polje.
Hodil je kot človek, poraščen po celem telesu.
Ljudje me ves čas sprašujejo: "Zakaj ga nisi ustrelil?"
Imela sva lovski puški, lahko bi ga.
A naju so vedno učili:
"Kar ustreliš, moraš pojesti." Tega pa nisva hotela.
19:19:48 8. JULIJ 2000
-Noro, kajne? -Ja.
Posnetek sem videl že tisočkrat,
a sem še vedno vsakič znova presenečen.
Noro.
Veliko stvari ne verjamem,
a hkrati tudi verjamem v veliko čarobnih stvari.
To je star gozd. Kdo ve, kaj se skriva v njem.
Ko je prvič predlagal, da greva iskati Skunk Ape,
sem bil takoj za.
Skoči noter.
Nisem še bil v Big Cypressu ali Evergladesih.
Mislil sem si: "Kaj je najhujše, kar se lahko zgodi?"
V Everglasedih je že izginilo kar nekaj ljudi.
Ljudje kar izginjajo.
Prišel sem, da vidim, kaj mi Florida lahko ponudi.
IZVOZ 179 EVERGLADES - 150 KM
Nikoli ne veš, ali te bo pičila kača,
zgrabil aligator
ali morda kakšen morski pes. A ravno to me je pritegnilo.
Lepota in nevarnost.
LEPOTA IN NEVARNOST
Povem vam iskreno, če greš v Everglades,
bodi previden.
Roman ima ogromno izkušenj s kampiranjem.
Jaz pa sem se počutil malce izgubljenega.
Si v redu?
Ja. Še malo, pa bo.
Tla niso ravna.
Mislim, da me vzame zraven samo, ker ga nasmejim.
Pripravljala sva se na iskanje bitja.
-Hej. -Roman se obrne in reče...
Bi gobice?
Vedel je, da bom rekel ja. Res sem si jih želel.
Res bi gobice.
Šla sva po sončnem zahodu.
To je najboljši čas. Takrat se zbudijo vsi plazilci
in druge živali.
Roman je bil ves navdušen, jaz pa sem bil bolj živčen.
Razložil mi je, kaj iščeva.
Pravilo številka ena, sledi smradu.
Grozno smrdi.
"Ogaben smrad, dlaka.
In čudno trkanje."
Pravilo številka dve, poslušaj, ali slišiš čudne trkanje.
"Tok, tok, tok." To je svarilo.
Tretje pravilo, govori njegov jezik.
Skunk Ape uporablja skriti samurajski jezik,
da zmede in dezorientira ljudi v močvirju.
Roman je poznal klic, ki jih privablja.
Takšen pač je. Vedno znova me preseneti.
Poskusi ti.
Nekateri pravijo, da se oglaša z "Božjim glasom".
To je izredno globok ton, ki te prevzame.
Morda je tudi način, kako komunicirajo.
Malce bom zamrmral in videl, če lahko kaj privabimo.
"Te frekvence so čisti kaos."
Te frekvence so čisti kaos.
Če razjeziš Skunk Ape,
te bo ubil. Gozda ne boš zapustil živ.
Prehodila sva že več kilometrov.
Res sva šla daleč, a nisva našla ničesar.
Hej, si v redu?
Če umrem, me odvleci na nekaj mehkega.
Ampak vsem povej, da sem se pogumno boril.
Sam jim povej.
-Stari, res si car. -Ti tudi.
Sredi gozda začneš slišati vse živo.
Tam nikoli nimaš občutka, da si sam.
Vedno imaš občutek, da te nekaj gleda.
Vidiš dlako in začneš verjeti,
da boš naletel na veliko močvirsko gorilo.
Grozno je smrdelo, kot po gnilih jajcih in smeteh.
Tudi če ne najdeva močvirske gorile,
sem vesel, da sva skupaj tukaj.
Jasno sva slišala tisto čudno trkanje.
On je.
Govoril sem si, da gotovo obstaja logična razlaga za to.
Gotovo obstaja logična razlaga za to.
Mogoče je zvok krokodila, ki zapira čeljusti.
Potem pa sem slišal še nekaj.
Kar zmrazilo me je.
Hej, si v redu?
Prej sem pojedel gobice,
a se mi je zdelo, da ni učinka.
Nato pa me je naenkrat zadelo.
Stari?
Vse je bilo nekje v daljavi in rekel sem si:
"Ojoj, zadet sem."
Ojoj, zadet sem.
Takrat Roman dobi širok nasmeh in reče:
"Blizu je."
Blizu je.
Vse sem videl razvlečeno in kot da sem v predoru.
Vse je bilo nekje v daljavi.
Blizu je.
Mislil sem si: "Kaj za vraga?"
Kaj za vraga?
Če naletite na Skunk Ape, ostanite mirni.
To velja za vse plenilce. Če tečete,
vas bo iz čistega nagona začel loviti.
V tistem trenutku nisem vedel, kje je Roman.
Zadet sem bil kot mina.
Roman?
Nato sem ga zagledal.
Skunk Ape.
Sranje.
Bil je približno tri metre stran.
Bigfoot je znan po tem, da ima posebne sposobnosti.
Nekatere sposobnosti so bolj naravne, recimo eholokacija,
a menda so tudi telepati in znajo govoriti z mislimi.
Recimo stojiš tam in ga gledaš...
A se njegove ustnice ne premikajo.
V glavi pa slišiš: "Jaz sem varuh gozda."
Jaz sem varuh gozda.
-Tvoje ustnice se ne premikajo. -Ne, z mislimi govorim.
Nekateri taborniki pravijo,
da jim ta bitja vdirajo v misli s posebnimi sporočili in opozorili.
Res bi moral odpreti varčevalni račun.
Ogromno denarja izgubljaš, ker za vse uporabljaš tekoči račun.
-Kaj? -Poleg tega bi moral redno preverjati
grda kožna znamenja.
Na rami imaš eno malce sumljivo.
Ko govori z mislimi,
ti Skunk Ape zre naravnost v dušo.
-Se ti zdim smešen? -Stari, ta smrad je nor.
Sem klovn?
Če bi me napadel Skunk Ape, se ne bi premaknil.
Podoben je medvedu. V vsakem primeru bi te ubil.
Ne boš mu ubežal,
zato je bolje, da mu zreš naravnost v oči.
Gotovo so mi oči izstopile iz glave.
Zavedal sem se, da sem iz oči v oči s tem,
kar sem si tako dolgo želel,
a me zdaj poskuša ubiti.
Kako si drzneš priti v mojo hišo tako čist in svež?
Nisem si mislil, da bom našel zver v sebi,
a sem si rekel: "Ne nocoj."
Ne nocoj, stari!
Ugotovil sem, da nimam ničesar, s čimer bi ga lahko odgnal,
razen žepni nož z bencinske.
Nenadoma sem zagledal Romana.
Travis!
Roman! Ujel sem Skunk Apa!
Takrat sem ugotovil...
To ni Skunk Ape, ampak burmanski piton.
Ni bil Skunk Ape. Bil je burmanski piton.
Pomislil sem, da tole ni dobro.
Tole ni dobro!
Tako sem bil zadet, da sem vse samo haluciniral.
CBS JUTRANJA POROČILA
Kače so invazivna vrsta,
ki uničuje ekosistem Evergladesa.
Prebivalce spodbujajo, da jih ubijajo.
Tako so močne, da ti zdrobijo kosti.
VOJNA PROTI PITONOM
Če se ti takšna kača ovije okoli vratu,
te ne zaduši, ampak ti zlomi vrat.
Zdelo se mi je neresnično, ker je bila kača mavričnih barv.
Vse se je dogajalo hkrati in nisem več vedel,
ali je kača resnična ali ne.
Začel sem sumiti, da sem v resnih težavah.
Piton me je nekajkrat poskušal ugrizniti.
Imajo res ostre zobe.
Roman ga gleda in poskuša ugotoviti,
s katerega konca bi ga sploh prijel.
Potem ga je zgrabil za glavo. Takrat sem jaz potegnil ven nožek.
Bil sem kot Rambo.
Očitno je nožek z bencinske nevarnejši od pitona.
Res sem bil vzhičen.
Prijel sem kačo in jo dvignil nad glavo,
kot šampionski pas v ringu.
Mislim, da sva se takrat z Romanom res povezala.
Ne vem, mislim,
da oba globoko v sebi nekaj iščeva.
In da sva to našla v najglobljem delu gozda.
Nisva našla, kar sva iskala, a je bila nora dogodivščina.
To je bil konec najine avanture.
Nato sva šla v Everglades City
in nekdo nama je pokazal pot do Dustyja Crumba.
DUSTY CRUMB LOVEC NA PITONE
Jaz sem Dusty Crumb, najboljši lovec na pitone na svetu.
Smo v svetovno znani gostilni Wildman’s Pizza, Pasta & Pythons.
WILDMANOVA PICA IN PITONI
Everglades je nor kraj, stari.
Tam lahko pitona zamenjaš za pico.
PRIKROJIMO VSAK ČEVELJ!
To je prvi lokal na svetu, kjer lahko plačaš s pitonom.
Iz kačje kože izdelamo usnje,
iz usnja pa razne izdelke.
Pase, škornje, denarnice, torbice...
Ovitke za CD-je iz pitona.
Enkrat smo naredili pico iz pitona. Dobra je bila.
Videti je kot meso aligatorja.
Okus ima po aligatorju, a brez ribjega priokusa.
Ima dober okus, a je žilavo.
Pice nisem hotel,
hotel pa sem izvedeti, kako naj ohranim svojo kačo.
Dustyju sem povedal, da sem ulovil dvometrsko kačo.
Bil je prijazen in mi razložil,
kako pravilno ohranim pitonovo kožo.
Okoli kloake jo moraš obrezati. Okoli riti.
Ko prideš do glave,
jo samo potegneš dol kot par nogavic.
Nisem ga odrl v trgovini, ampak sem ga odnesel domov.
Iskreno, nikoli nisem nehal verjeti, da bova za naslednjim drevesom
ali pod naslednjim kamnom
našla tisto močvirsko gorilo.
Družba bi se spremenila, če bi vedeli, da obstaja še ena vrsta ljudi.
Oni so pravi Zemljani. Bliže ne bomo prišli Bogu.
Ljudje hodijo v cerkev štirikrat na teden,
ti pa se lahko Bogu približaš tukaj v močvirju.
Šla sva iskat mistično bitje.
Namesto tega pa sva našla nekaj resničnega. Zame je to čarobno.
Razmišljal sem, kako daleč sva šla tisti dan.
Šlo je za to, da se zaveš, kdaj si prišel na cilj.
Da stojiš na vrhu gore
in si na hecen način uresničiš sanje, čeprav samo držiš ogromno kačo.
Prevedel: Janek Sadovsky